Manuel P. Abella

Si Manuel Pinzon Abella saro sa inaapod na Quince Martires kan Bicol na ipinabadil kan mga Kastila kan Enero 4, 1897 sa sahot na kadamay siya sa aktong rebelyon kan mga rebolusyonaryo na boot magrumpag kan gobyerno Espanyol sa Filipinas.

An naagom niya iyo an sarong nagngangaran na Bibiana Isaac.

Siya sarong hasenderong mayaman na nag'erok na igdi sa Nueva Caceres alagad namundag sa Catanawan, Tayabas, na sabi kan historyador na si Jose Barrameda, Jr. nabibisto man sa pangaran na MANUEL RODESCADO Y SANTA ROSA. Duwa kan aki niya, si Domingo Abella asin Ramon Abella nakarapot man sa akusasyon asin an enot nasentensyahan man na ipabadil duman sa Luneta asin an huri itinapok sa Fernando Poo, sarong isla harani sa Aprika.

Mga panluwas na takod

 The Bicol Martyrs of 1896 Revisited- ki Jose V. Barrameda, Jr. Bicol Mail. Jan. 15, 2008.-